Jyllandsposten, 1840-09-22
Nyheds Post. - Om "Aristokratiet i Østifternes Stænderforsamling bemærker Khvnsp.: Man har ofte hørt sige, at der ikke fandtes noget Aristokrati i Danmark, men denne Paastand finder sit bedste Modbeviis i Nutidens Erfaring. At overhovedet vor hele Embedstand løber Fare for at hylde aristokratiske Anskuelser, begribes saare let, saalænge Embedsmanden er Mellemleddet mellem en absolut herskende Konge og et absolut behersket Folk, dog bekjende vi med Glæde, at vi have ikke saa ganske faa demokratiske, ægte folkelige Embedsmænd, der netop under de nuværende Forhold fortjene desto større Agtelse og Ære. See vi nu hen til Østifternes Stænderforsamling, saa møde vil her ved flere Leiligheder en saa afgjort aristokratisk Tendents, at den vilde være uforklarlig, dersom vi ikke vidste og erindrede, at de nuværende Stænderdeputerede, paa Faa nær, bleve valgte saagodt som i Blinde". Da den Stilling, Stænderne indtage ligeover for den uafhængige Presse, allerede flere Gange er omtalt og dadlet, skulle vi blot med et Par Ord dvæle ved samme. Det er jo dog en unægtelig Kiendsgierning, at den frie Presse netop har været Folkets d. c. Almuens ufortrødne og frimodige Talsmand, at den har bidraget uendelig meget til at vække Almeensands og oplyse Menigmand om hans nærmeste Anliggender, at den har afsløret mange Misbrug, der ellers længe vilde have sneget sig omkring i deres uhyggelige Tusmørke, at den har forskaffet den offentlige Mening en Kraft og Jndflydelse, der længe havde været ukjendt i vort elskede Fødeland, at den endelig har vakt hos Folket et levende Ønske om saadanne statsretlige Garantier, hvorved Staten i sin Styrelse kan sikkres for saadanne Misgreb, som vi endnu føle smertelige Følger af. Og naar nu Pressen ved Siden af sine Lyder, som den deler med al anden menneskelig Virksomhed, dog har saadanne Dyder, hvorledes kan man saa anderledes forklare sig, at ikke alene almindelige Jeremiader, men ogsaa Castenschjoldinder og Skibstedlader, kunne oploftes imod Pressen, uden at en Eneste tog den i Forsvar, end deraf, at Pressens demokratiske Retning ingen Gjenklang finder hos den aristokratiske Forsamling. Dog maaskee kunne vi her ogsaa søge Grunden i en afvigende politisk Anskuelse, og vi tage gjerne alle Ting i den bedste Mening. Men vende vi os til en anden i vort Landbovæsen yderst vigtig Sag, de danske Huusmænd statsborgerlige Stilling, saa kunne vi her ikke finde en saadan Undskyldning. Her anraabte en talrig Stand af fortrykte Medborgere, der hverken kunne vælge eller vælges til Stænderdeputerede, Forsamlingen om Bistand, men med stor Stemmefleerhed afvistes deres hjertegribende Andragende. Lad Godseiere som Kammerherre Mylius til Mylen berg og Grev Moltke til Moltkenborg kun endnu en stakket Tid forhærde deres Hjerter som Pharao, lad Stænderforsamlingen kun denne Gang vise sin aristokratiske ufolkelige Mand, ogsaa vi finde nok dem, der ville føre os til Frihedens Land, om de endog ikke vælge den korteste Vei gjennem det røde Hav. Den kongelige Commissarius give vi især at betænke, om han hellere vil forsvare en fendalistisk Eiendomsret end en evig Menneskeret. – Gaae vi nu over til Kammerraad Drewsens folkelige Andragende om Salget af offentlige Stiftelsers og Stamhuses Gods saa see vi her atter en saakyndig Folkeven næsten uden Understøttelse, da kun 8 Stemmer vandtes for dette ligesaa nødvendige som hensigtsmæssige Forslag. Men ogsaa dette skal nok bane sig Vei, trods alle aristokratiske Hindringer, og Jndvendinger. J Sagen om Bønderkarlenes Emancipation horte man ogsaa de Herrer Huusbonder, fra Greven lige ned til Sognefogden, tale imod et Forslag, som har sin dybe Grund i Humanitet og Menneskefrihed. Men Vælgerne ville nok skrive sig slige Forhandlinger bag Øret og mindes dem, naar de næste Gang skulle skride til Valget af nye Repræsentanter for deres Overbeviisning. Vor Sorg over de nuværende Stænders ufolkelige aristokratiske Tendents er derfor ikke saa stor, thi vi have for megen Tillid til Folket, til at vi kunne befrygte, at det ikke skulde drage sig den gjorte Erfaring til Nytte.